צבי הקר

צבי הקר (בגרמנית: Zvi Hecker;‏ 31 במאי 1931 – 24 בספטמבר 2023) היה אדריכל ישראלי. נולד ב-1931 בקרקוב שבפולין. הקר עזב את פולין עם פרוץ מלחמת העולם השנייה והיגר לקזבלנקה ולאחר מכן ב-1950 עלה לישראל. למד אדריכלות בטכניון שבחיפה וסיים את לימודיו ב-1955. בין 1955 ל-1957 למד ציור במכון אבני וב-1959, לאחר שירותו הצבאי, הקים משרד ופעל בשיתוף עם אלדר שרון (עד 1964) ואלפרד נוימן (עד 1966). עבודותיהם המשותפות כוללות את מועדון הים התיכון באכזיב (1960–1961), כפר הנופש במכמורת (1961), מלון בונגלוס בשארם א-שייח' (1972–1976), בניין העירייה של בת ים (1969-1963), בנין הפקולטה להנדסת מכונות ע"ש דנציגר בטכניון (1965) ובית הספר לקצינים בה"ד 1 (1963–1967). בסוף 1966, לאחר שלטענתו הטכניון שינה מתוכניתו לבניין דנציגר, הוא ניסה לצבוע את קירות הבניין ומאוחר יותר אף לחבל בו. תביעה שהגיש ביחד עם אלפרד נוימן בדרישה להורות לטכניון להסיר את השינויים שנעשו בבניין בגלל הפגיעה בשם הטוב של המתכננים נדחתה על ידי בית המשפט. עבודותיהם הושפעו ממגמות דומות בעולם האדריכלות (דוגמת זרם המטבוליזם היפני) ושאלו מטפורות צורניות מהטבע לשימוש בתכנון מבנים ארכיטקטוניים מורפולוגיים. התנאים הפיזיים והכלכליים ששררו בארץ באותה התקופה איפשרו להם בתקופה קצרה יחסית להביא לידי ביצוע מספר עבודות לא קטן ולהפוך את ישראל למוקד התעניינות עולמי לזמן קצר. ביוני 1967 חתם ביחד עם אישים אחרים כמו נתן ילין-מור, אייבי נתן, עמוס קינן והדה בושס על קריאה להקפדה על יחס הוגן כלפי תושבי השטחים שנכבשו במלחמת ששת הימים, כדי לא לתת נשק בידי התעמולה האנטי-ישראלית. במשך שנים התגורר הקר ברמת גן. ב-1990 עבר להתגורר ולפעול בברלין. הוא לימד בגרמניה ותכנן בייחוד פרויקטים הקשורים לקהילה היהודית. מבין הפרויקטים המאוחרים שלו, ניתן לציין את שכונת המגורים רמות פולין שבירושלים (1971–1973) שנודעה בכינוי "שכונת הכוורות", בית הספר היהודי בדויסבורג, גרמניה (1996–1999) ואת מוזיאון הפלמ"ח (1995) בתל אביב. נפטר ב-24 בספטמבר 2023 בברלין, גרמניה. רמות פולין בית עיריית בת ים בית הספר לקצינים של צה"ל "בית הספירלה" ברמת גן, שזיכה את הקר בפרס רכטר (בשיתוף עם רם כרמי) בניין הפקולטה להנדסת מכונות "בית דנציגר" בטכניון מוזיאון הפלמ"ח בית דובינר מדיה וקבצים בנושא צבי הקר בוויקישיתוף הטכניוניסטים בעקבות האדריכל ששבר את המסגרת - הפודקאסט של בוגרי הטכניון יוצא בעקבות סיפורו המוזר של בניין דנציגר אתר האינטרנט הרשמי של צבי הקר (באנגלית) ארכיון צבי הקר, בספרייה הלאומית מידע על צבי הקר בקטלוג הספרייה הלאומית צבי הקר בביאנלה לארכיטקטורה בוונציה 2006 מיכאל יעקובסון, לגור בבית דובינר: בפנטהאוז של בת האדריכל, צבי הקר, שחזרה לגור כאן, באתר Xnet‏, 10 בנובמבר 2015 מיכאל יעקובסון, סקירה מצולמת של בניין הפקולטה למכונאות בטכניון, באתר 'חלון אחורי', 21 בנובמבר 2015 מיכאל יעקובסון, ממבצר הר הצופים להזיה של רמות פולין: האדריכלות הישראלית במזרח ירושלים, באתר Xnet‏, 5 ביוני 2017 מיכאל יעקובסון, יצירת הביכורים שלי: 3 אדריכלים בולטים חוזרים לעבודתם הראשונה, באתר Xnet‏, 9 ביוני 2019 מיכאל יעקובסון, חומש ומחומש: החרדים מאלתרים על הדירות המוזרות של רמות פולין, באתר Xnet‏, 21 במאי 2020 מיכאל יעקובסון: סיבוב בקונכייה האקוסטית בגן התקווה שתכנן צבי הקר, באתר 'חלון אחורי', 1 באוגוסט 2020 איתי משיח, בגיל 90, האדריכל צבי הקר משקיף בצער על האדריכלות בישראל, באתר הארץ, 3 במרץ 2022 נעמה ריבה, האדריכל צבי הקר מת בגיל 92, באתר הארץ, 25 בספטמבר 2023 גילי מרין, צילומים של צבי הקר ושל בניינים שתכנן, באתר הארץ, 27 בספטמבר 2023 תמר אבידר, האדריכל הניף את מברשת הצבעים, מעריב, 20 באוקטובר 1966 האדריכל הניף את מברשת הצבעים (המשך), מעריב, 20 באוקטובר 1966 פרופ' נוימן עזב את הטכניון, דבר, 21 בנובמבר 1966 המחיצות שהטכניון הוסיף לבית דנציגר לא יוסרו, דבר, 14 בדצמבר 1967 בידיים נקיות, דבר, 25 ביוני 1967 נעמה ריבה, האדריכל צבי הקר מת בגיל 92, באתר הארץ, 25 בספטמבר 2023